als_Latn dik_Latn sag_Latn
120 persona vuajnë dënimin në burgun e sigurisë së lartë
Brenda rrethojave të burgut të sigurisë së lartë, vuajnë dënimin persona që janë ndëshkuar me mbi 15 vjet heqje lirie.
Aktualisht në këtë institucion që ndodhet në Gerdovc të Podujevës, vuajnë dënimin 120 veta, të cilët konsiderohen si persona me rrezikshmëri të lartë për shoqërinë.
Mërzinë e qelisë, të burgosurit e heqin me aktivitetet e shumta që ofron ky institucion, thotë drejtori i burgut Rasim Selmani.
Ndonëse e kanë kohën e tyre kur lëvizin të lirë, të burgosurit thonë se ndiejnë mall për familjarët, të cilët mund t’i takojnë dy herë në muaj.
Edhe vizitat që u bëhen, përcillen nën masa të rrepta të sigurisë. Veç gardianëve të cilët mbrojnë çdo cep të burgut, të dënuarit vëzhgohen edhe nga dhoma e monitorimit.
Drejtuesit e burgut thonë se deri tash nuk ka pasur asnjë problem serioz dhe se asnjëri nga të burgosurit nuk ka tentuar të ikë.
Burgu i sigurisë së lartë është funksional nga viti 2014. Me kapacitetet që ka aktualisht, në të mund të vendosen 390 persona. Nga kjo javë, në njërin nga pavijonet e tij ka filluar vendosja e personave që vuajnë masën e paraburgimit. Aktualisht këtë masë e vuajnë në burgun e sigurisë së lartë 10 veta.
als_Latn als_Latn als_Latn als_Latn als_Latn als_Latn als_Latn als_Latn